Die Amerikaanse sanger John Legend en sy vrou, die model Chrissy Teigen, het weer ’n bietjie soet en suur op die internet beleef nadat hulle hul aanhangers ’n eerlike blik op hul huislike lewe gegee het.
Aanhangers van die glanspaartjie moes egter twee keer kyk toe Chrissy ook onlangs ’n foto in die sosiale media deel waar sy skynbaar twee baba’s borsvoed.
Die inskrywing by die halfnaakfoto klaar die verwarring op wanneer dit duidelik word dat die tweede baba eintlik Luna se pop is wat ook voeding moet kry.